CASER 
FOR ESAS-r og kroppskart: 
CASE 1
Bakgrunn/sykehistorie - aktuell situasjon
Du er på jobb i hjemmespl. og skal hjem til Mari Hansen. Mari har kreftkontakt i kommunen og trygghetsalarm. Mari har i dag utløst trygghetsalarmen og oppgir økende symptomplager og ønske om besøk av hjemmespl. Kreftkontakt ikke til stede, derfor må du dra til Mari og gjøre en vurdering i dag. Du leser i journal og finner ut at Mari er en dame, 79 år gammel, har brystkreft med metastaser til skjelett. Bor med mann. 2 voksne barn.  Er oppegående med rullator og selvhjulpen i det daglige. Mottar livsforlende cellegiftbehandling. Tidligere tappet pleuravæske 2 ganger. også fått blodoverføring ved en anledning. Mari bruker smertestillende oxycontin 5 mg x 2 mot smerter og oxynorm 5 mg ved behov. Har kvalmeregime tilknyttet cyt.kurer med akynzeo og dexamethasone.
Du har fått info om at ESAS, smertekartog lommekort med observasjoner hos palliative pasienter er et godt hjelpemiddel for kartlegging av palliative kreftpasienter og tar med dette til pasienten. 
ESAS-r og kroppskart er hovedfokus i denne øvingen, men lommekort kan hjelpe med å hva en videre skal spørre om.
NEWS er også være aktuelt i kartlegging – men fokuseres ikke på i denne øvingen.
Mari synes ESAS-skjema er forvirrende og ønskes det tas som en del av en samtale. Øving er derfor basert på intervjubasert ESAS-r.









Markør: 
Mari Hansen 79 år gammel brystkreft med metastaser til skjelett. Bor med mann. 2 voksne barn.  Er oppegående med rullator og selvhjulpen i det daglige. Mottar livsforlende cellegiftbehandling. Tidligere tappet pleuravæske 2 ganger også fått blodoverføring ved en anledning. Opplever en del plager med kvalme og smerter fra skjelettet. Bruker nå oxyconting 5 mg x 2 mot smerter og oxynorm 5 mg ved behov. Har kvalmeregime tilknyttet cyt.kurer med akynzeo og dexamethasone. Mari er plaget med slapphet. Nedsatt matlyst pga kvalme og endret smak.  Tungpust tidvis,forverring ved aktivitet. Syns livet og hverdagen er tyngre enn før og kjenner på tanker omkring døden nå som tilstand forverres. Mari synes ESAS-skjema er forvirrende og ønskes det tas som en del av en samtale.
SCORE ESAS: 
Smerte: i ro: ¾ - i aktivitet: 6/7 -- ønskelig at begge deler etterspørres. Du er i ro når spørsmålet stilles og svarer da ¾ med mindre annet blir spurt. 
Smertekart: Du skraverer inn områder i nedre del rygg hø side – verkende smerte. Dette opplyses kun om du blir spurt. Du skraverer føtter med prikkende smerte pga nevropatier. Kun beskriver smertens karakter ved spørsmål om dette. 
Slapphet: 8
Døsighet: 3
Kvalme: 5
Ved nærmere spørsmål om dette kan du beskrive at det forverres ved aktivitet. Og at det har vært sånn de siste dagene.  Blir ofte kvalm når smertene tiltar.
Nedsatt matlyst: 7
Ved nærmere spørsmål kan du si at du opplever endret smak og kvalmen som årsak. Du kan også forteller at du klarer å få i deg to-tre måltider om dagen, men svært lite av gangen. Du drikker noe mindre nå pga kvalmen, men tilnærmet 1 liter dagl. 
Tungpust: i ro: 4 -  i aktivitet 7/8. Svares kun på ved spørsmål rundt dette. Ellers svarer du som når du sitter i ro: 4. Ved spørsmål om forverring siste tid kan du beskrive at det er verre siste uken, og særlig når du skal bøye deg ifm påkledning o.l. 
Depresjon: 6
Om spørsmål om hva som oppleves vanskelig: kan du si at du kjenner deg dårligere og er redd for at sykdommen nå er så langtkommen at du vil dø av den.  redd for å være belastning for familien.
Angst: 3
Syns det er godt med kontaktperson i kommunen og godt å ha alarmen når ting oppleves vanskelig.  
Velvære: 4
Andre plager: Ved spørsmål uttrykker du at du ikke vet eksakt. Ved forslag som eks om du er plaget med forstoppelse kan du si litt. Om du blir bedt om skalering, svarer du 4. avføringen vanligvis annenhver dag. Bruker noe mykgjørende laksantia; lakulose dgl. 






















Case 2: 
Bakgrunn/sykehistorie - aktuell situasjon
Per er en 68 år gammel mann som for to år siden fikk påvist kreft i tykktarmen med spredning til lever og lunger. Han mottar nå livsforlengende (palliativ) behandling. Den siste uken har han hatt økende plager hjemme, og er nå innlagt på sykehjem for symptomlindring og justering av medisiner.
Du er sykepleieren/helsepersonellet som skal gjennomføre den første systematiske ESAS-r-kartleggingen med han i dag som en del av innkomst og for utgangspunkt for videre behandlling. 
ESAS-r og kroppskart er hovedfokus i denne øvingen, men lommekort kan hjelpe med å hva en videre skal spørre om.
NEWS er også være aktuelt i kartlegging – men fokuseres ikke på i denne øvingen.
Per har ikke utfylt skjema før og ønsker at det tas som en del av en samtale. Øving er derfor basert på intervjubasert ESAS-r.














Markør: 
Per er en 68 år gammel mann som for to år siden fikk påvist kreft i tykktarmen med spredning til lever og lunger. Han mottar nå livsforlengende (palliativ) behandling. Den siste uken har han hatt økende plager hjemme, og er nå innlagt på sykehjem for symptomlindring og justering av medisiner. Per sliter med smerter i mage som stråler bak i rygg. Inntatt smertestillende en time før kartleggingssamtale med sykepleier skal gjennomføres. Per sliter med kvalme og lite matlyst, fått i seg lite sist døgnet. Per sliter med nattesøvn og preget av at alt oppleves litt mørkt nå. Mye slapp og sliten. Per ønsker å gjennomføre ESAS-r som samtale, da han ikke er kjent med dette fra før.
SCORE ESAS: 
Smerte: i ro: 2 - i aktivitet: 3 -- ønskelig at begge deler etterspørres. Du er i ro når spørsmålet stilles og svarer da 2 med mindre annet blir spurt.  Ved spørsmål om dette kan du forklare at du sist inntok smertestillende for en time siden og at du før du tok denne ville svart 6 på smerte
Smertekart:  Per opplever smerter i magen som stråler bak i rygg og tegner inn dette. Beskriver smerten som trykkende og brennende i magen og at den stråler bak i rygg.
Slapphet: 8
Døsighet: 4
Per føler seg ekstremt sliten og orker nesten ingenting. Samtidig føler hun seg litt "tung i hodet" og døsig etter smertemedisinene hun fikk tidligere.
Kvalme: 6 
Nedsatt matlyst: 8
Tanken på mat gjør ham uvel. Hun har nesten ikke spist det siste døgnet. Han kaster ikke opp, men har en konstant, ulmende kvalme i bakgrunnen. Noe du kan uttype ved nærmere spørsmål
Tungpust: i ro: 1 og  i aktivitet 4 - ved ikke konkret spørsmål svares 1 som i hvile.
Når han sitter helt i ro i stolen puster han greit, men bare det å reise seg for å gå på toalettet gjør ham merkbart tungpustet.
Depresjon: 7
Angst: 4
Han innrømmer at humøret er veldig mørkt nå. Han bekymrer seg mye for om han i det hele tatt vil klare å komme hjem igjen. Han føler på en indre uro og nervøsitet (angst) for hva de neste dagene vil bringe.

Velvære: 7
På grunn av alle plagene opplever hun den generelle livskvaliteten og velværefølelsen sin som svært dårlig akkurat nå.

Andre plager: Ved spørsmål uttrykker du at du sliter med søvn. Om du blir bedt om skalering, svarer du 8.  at du vanligvis ikke sovner før langt utpå natten, sover urolig og plages med mye tankekjør





















Øveoppgaver for Score ved hjelp av Klinisk skrøplighetsskala (CFS).
CASE 1
Kvinne 85 år. Bor i hus over 2 plan. Hun sliter med hukommelsen, har hjertesvikt og er lite aktiv. Hun må ha hjelp fra ektefelle til all egenomsorg. Går med rullator, men har ingen tjenester fra kommunen bortsett fra trygghetsalarm. Hvilken score vil du sette?

CASE 2
En 72 år gammel mann med tidligere radikalt operert prostatakreft og god kontroll på sykdommen oppsøker fastlegen for rutinekontroll. Han går turer på 3-4 kilometer hver dag, klarer alt husarbeid og alle instrumentelle (IADL) og personlige (ADL) aktiviteter helt selv uten assistanse. Han nevner at han av og til har milde leddsmerter i knærne, men disse begrenser ikke hans daglige funksjon eller aktivitetsnivå. Hva blir hans CFS-skår i stabil fase?

CASE 3
En 79 år gammel mann med metastatisk prostatakreft bor alene i en enebolig. Han klarer ikke lenger å gå ut eller handle på egenhånd. Han trenger hjelp med matlaging og renhold i huset. Hjemmetjenesten kommer to ganger daglig for å hjelpe ham med dusjing, nedre påkledning og støtte til å komme ut av sengen. Hvilken CFS-skår beskriver denne pasienten best?



CASE 4
En 75 år gammel kvinne med gjennomgått brystkreftbehandling for ett år siden er i onkologisk oppfølging. Hun klarer fremdeles alle daglige gjøremål som handling, matlaging og personlig stell selv. Hun forteller imidlertid at hun er sterkt plaget av vedvarende kreftrelatert tretthet (fatigue). Dette gjør at hun må hvile en times tid hver ettermiddag, og hun har måttet gi opp hagearbeidet og de lengste turene hun pleide å ta. Hva blir riktig CFS-skår?

CASE 5
En 68 år gammel mann har utbredt og uhelbredelig ventrikkelkreft med multiorgansvikt. I hans nåværende stabile, men terminale fase, er han sengeliggende, klarer ikke å ta til seg næring selv uten full assistanse, har fullstendig pleietrengende behov for alle elementære funksjoner, og har en anslått forventet levetid på under 6 måneder. Hvilken CFS-skår skal benyttes?

CASE 6
En 81 år gammel kvinne med avansert lungekreft vurderes for onkologisk behandling. Hun klarer å kle på seg og dusje selv, og beveger seg rundt i leiligheten. Datteren forteller imidlertid at familien i flere måneder har måttet overta handling av matvarer, klesvask, tyngre husarbeid, samt transport til sykehus og oppfølging av medisindosering. Hvilken CFS-skår har denne pasienten?


Øveoppgaver for Score ved hjelp av Klinisk skrøplighetsskala (CFS) og refleksjon med fasit:

CASE  1
Kvinne 85 år. Bor i hus over 2 plan. Hun sliter med hukommelsen, har hjertesvikt og er lite aktiv. Hun må ha hjelp fra ektefelle til all egenomsorg. Går med rullator, men har ingen tjenester fra kommunen bortsett fra trygghetsalarm. Hvilken score vil du sette?

CFS 7
Flott, det er riktig. Her beskrives en pasient med et stort hjelpebehov. Selv om hun ikke har noen tjenester fra kommunen fra før må hun ha hjelp til all egenomsorg. Det er ektefellen som «kamuflerer» det store hjelpebehovet.

CASE 2
En 72 år gammel mann med tidligere radikalt operert prostatakreft og god kontroll på sykdommen oppsøker fastlegen for rutinekontroll. Han går turer på 3-4 kilometer hver dag, klarer alt husarbeid og alle instrumentelle (IADL) og personlige (ADL) aktiviteter helt selv uten assistanse. Han nevner at han av og til har milde leddsmerter i knærne, men disse begrenser ikke hans daglige funksjon eller aktivitetsnivå. Hva blir hans CFS-skår i stabil fase?

CFS 3 (Håndterer sykdom godt)
Riktig! Pasienten har medisinske problemer (leddsmerter/tidligere kreft), men disse er godt kontrollert og han er fullt ut selvhjulpen i hverdagen. Dette defineres som CFS 3.

CASE 3
En 79 år gammel mann med metastatisk prostatakreft bor alene i en enebolig. Han klarer ikke lenger å gå ut eller handle på egenhånd. Han trenger hjelp med matlaging og renhold i huset. Hjemmetjenesten kommer to ganger daglig for å hjelpe ham med dusjing, nedre påkledning og støtte til å komme ut av sengen. Hvilken CFS-skår beskriver denne pasienten best?
CFS 6 (Moderat skrøpelig / Moderately Frail)
Riktig! CFS 6 kjennetegnes av at pasienten trenger hjelp med alle aktiviteter utendørs og med husarbeid. Inne i huset har de ofte behov for hjelp med trapper, matlaging eller personlig stell (som bading/dusj og påkledning).

CASE 4
En 75 år gammel kvinne med gjennomgått brystkreftbehandling for ett år siden er i onkologisk oppfølging. Hun klarer fremdeles alle daglige gjøremål som handling, matlaging og personlig stell selv. Hun forteller imidlertid at hun er sterkt plaget av vedvarende kreftrelatert tretthet (fatigue). Dette gjør at hun må hvile en times tid hver ettermiddag, og hun har måttet gi opp hagearbeidet og de lengste turene hun pleide å ta. Hva blir riktig CFS-skår?
CFS 4 (Sårbar)
Riktig! Pasienten er uavhengig i IADL og ADL, men er mer sårbar fordi symptomer (fatigue) bremser henne og begrenser mer krevende aktiviteter. Dette kjennetegner CFS 4.

CASE 5: 
En 68 år gammel mann har utbredt og uhelbredelig ventrikkelkreft med multiorgansvikt. I hans nåværende stabile, men terminale fase, er han sengeliggende, klarer ikke å ta til seg næring selv uten full assistanse, har fullstendig pleietrengende behov for alle elementære funksjoner, og har en anslått forventet levetid på under 6 måneder. Hvilken CFS-skår skal benyttes?
CFS 9 (Terminalt syk med kort levetid)
Riktig! Definisjonen på CFS 9 er en person som er tilnærmet døende / terminalt syk med en forventet levetid på under 6 måneder, uavhengig av om tilstanden ellers er relativt stabil i forløpet.



CASE 6
En 81 år gammel kvinne med avansert lungekreft vurderes for onkologisk behandling. Hun klarer å kle på seg og dusje selv, og beveger seg rundt i leiligheten. Datteren forteller imidlertid at familien i flere måneder har måttet overta handling av matvarer, klesvask, tyngre husarbeid, samt transport til sykehus og oppfølging av medisindosering. Hvilken CFS-skår har denne pasienten? 
CFS 5 (Lett skrøpelig / Mildly Frail)
Riktig! CFS 5 kjennetegnes av tydelig langsomhet og et behov for hjelp med mer krevende instrumentelle aktiviteter i dagliglivet (IADL) som økonomi, transport, tungt husarbeid og medisinadministrasjon. Grunnleggende ADL (personlig stell, påkledning) fungerer fremdeles selvstendig.



















Caser til øving for score med ECOG
Case 1: Per (64)
Per har lungekreft med spredning. Han forteller at han har sluttet i jobben som snekker og orker ikke lenger de vanlige skogsturene sine. Han klarer likevel å stelle seg selv fullstendig, lager middag hver dag, og går kortere turer i nabolaget uten problemer. Han hviler litt på ettermiddagen, men ligger ikke i sengen på dagtid.

Case 2: Astrid (78)
Astrid har tykktarmskreft. Hun tilbringer mesteparten av dagen i godstolen foran TV-en eller i sengen. Datteren må hjelpe henne med å dusje og handle inn mat, men Astrid klarer å gå på toalettet selv og smøre seg en skive når maten er satt frem. Hun anslår selv at hun ligger eller sitter i stolen rundt 6–7 timer i løpet av en vanlig dag (utenom nattesøvn).

Case 3: Jonas (42)
Jonas gjennomgår cellegiftbehandling for lymfekreft. Han merker lite til sykdommen eller bivirkningene i hverdagen. Han er i full jobb som systemutvikler, trener på treningssenter tre dager i uken, og har akkurat pusset opp gangen hjemme uten tegn til økt utmattelse.


Case 4: Kari (55)
Kari har spredning til skjelettet fra brystkreft. På grunn av sterke smerter og utmattelse klarer hun ikke lenger å vaske seg eller kle på seg uten betydelig hjelp fra hjemmesykepleien. Hun ligger i sengen nesten hele døgnet, bortsett fra når hun flyttes over i en rullestol for å spise middag i ca. en time.

Case 5: Ahmed (69)
Ahmed har uhelbredelig kreft i magesekken. Han har måttet redusere aktiviteten sin betydelig. Han klarer ikke lenger å gjøre husarbeid, men han er oppegående og selvhjulpen med personlig hygiene og påkledning. Han bruker store deler av dagen på å sitte ved kjøkkenbordet og lese eller se ut i hagen, men han legger seg aldri ned for å sove i løpet av dagtid.













Caser til øving for score med ECOG med fasit:
Case 1: Per (64)
Per har lungekreft med spredning. Han forteller at han har sluttet i jobben som snekker og orker ikke lenger de vanlige skogsturene sine. Han klarer likevel å stelle seg selv fullstendig, lager middag hver dag, og går kortere turer i nabolaget uten problemer. Han hviler litt på ettermiddagen, men ligger ikke i sengen på dagtid.
· Hvilken ECOG-skår gir du Per?
	1: Per
	1
	Han klarer ikke lenger tung fysisk aktivitet (snekring/skogsturer), men er fullt oppegående og kan gjøre lett arbeid (lage middag/kortere turer).



Case 2: Astrid (78)
Astrid har tykktarmskreft. Hun tilbringer mesteparten av dagen i godstolen foran TV-en eller i sengen. Datteren må hjelpe henne med å dusje og handle inn mat, men Astrid klarer å gå på toalettet selv og smøre seg en skive når maten er satt frem. Hun anslår selv at hun ligger eller sitter i stolen rundt 6–7 timer i løpet av en vanlig dag (utenom nattesøvn).
· Hvilken ECOG-skår gir du Astrid?
	2: Astrid
	2
	Hun er oppegående og selvhjulpen med enkle ting. Hun sitter/ligger 6–7 timer i løpet av en våken dag, noe som betyr at hun fortsatt er oppe mer enn 50 % av dagtiden (en våken dag er ca. 16 timer).



Case 3: Jonas (42)
Jonas gjennomgår cellegiftbehandling for lymfekreft. Han merker lite til sykdommen eller bivirkningene i hverdagen. Han er i full jobb som systemutvikler, trener på treningssenter tre dager i uken, og har akkurat pusset opp gangen hjemme uten tegn til økt utmattelse.
· Hvilken ECOG-skår gir du Jonas?
	3: Jonas
	0
	Han har helt normal aktivitet uten begrensninger og fungerer nøyaktig som før han ble syk.



Case 4: Kari (55)
Kari har spredning til skjelettet fra brystkreft. På grunn av sterke smerter og utmattelse klarer hun ikke lenger å vaske seg eller kle på seg uten betydelig hjelp fra hjemmesykepleien. Hun ligger i sengen nesten hele døgnet, bortsett fra når hun flyttes over i en rullestol for å spise middag i ca. en time.
· Hvilken ECOG-skår gir du Kari?
	4: Kari
	3
	Hun har svært begrenset evne til selvhjelp (trenger hjelp til stell) og er bundet til seng eller stol mer enn 50 % av dagtiden.



Case 5: Ahmed (69)
Ahmed har uhelbredelig kreft i magesekken. Han har måttet redusere aktiviteten sin betydelig. Han klarer ikke lenger å gjøre husarbeid, men han er oppegående og selvhjulpen med personlig hygiene og påkledning. Han bruker store deler av dagen på å sitte ved kjøkkenbordet og lese eller se ut i hagen, men han legger seg aldri ned for å sove i løpet av dagtid.
· Hvilken ECOG-skår gir du Ahmed?
	5: Ahmed
	2
	Han kan ikke utføre noe arbeid (heller ikke lett husarbeid), men han er fullt selvhjulpen og er oppe mer enn 50 % av dagtiden (faktisk hele dagen).




